b'\n_START_ARTICLE_\nNapad na policijsku postaju u Glini\n_START_SECTION_\nUvodne okolnosti\n_START_PARAGRAPH_\n5. sije\xc4\x8dnja 1991. tzv. SUP Krajine obavijestio MUP Republike Hrvatske da su policijske postrojbe Knina, Obrovca, Benkovca, Gra\xc4\x8daca, Donjeg Lapca, Titove Korenice, Dvora na Uni, Gline, Kostajnice i Vojni\xc4\x87a u\xc5\xa1li u sastav tzv. SUP-a Krajine.\n_START_SECTION_\nTijek doga\xc4\x91aja\n_START_PARAGRAPH_\nTeroristi\xc4\x8dka akcija uslijedila je 26. lipnja 1991., dan poslije nakon \xc5\xa1to je hrvatski Sabor donio ustavnu odluku o uspostavljanju suverene i nezavisne Republike Hrvatske. Napad na glinsku policijsku postaju osmislio je i sproveo Dragan Vasiljkovi\xc4\x87, zvani Kapetan Dragan. Za napad je uspostavio bazu za uvje\xc5\xbebavanje postrojbi za posebne namjene u Golubi\xc4\x87u kod Knina. Napad na glinsku postaju bio je dijelom osvaja\xc4\x8dke operacije \xc5\xbdalac (srp. operacija \xc5\xbdaoka) koja je ve\xc4\x87 na po\xc4\x8detku do\xc5\xbeivjela neuspjeh, a rezultate je uspjela posti\xc4\x87i tek kad su jedinice JNA srpskim pobunjenicima pru\xc5\xbeile neophodnu pomo\xc4\x87 da nastave sa agresijom. Napad naoru\xc5\xbeanih paravojnih neprijateljskih skupina na policijsku postaju Hrvatske policije u Glini bio je bio prvi velikosrpski napad u sisa\xc4\x8dko-banijskoj regiji. Jednu od skupina organizirao je Du\xc5\xa1an Jovi\xc4\x87. Radi pripomo\xc4\x87i \xc4\x8detni\xc4\x8dkim skupinama u neposrednu blizinu mjesta sukoba pristi\xc5\xbee i tenkovska postrojba tzv. JNA, i to prije dolaska sisa\xc4\x8dkih pje\xc5\xa1adijskih postrojba ZNG-a i policije._NEWLINE_U pripremi za napad jedinice JNA razmjestile su se na kriznim podru\xc4\x8djima po unaprijed odre\xc4\x91enim strate\xc5\xa1kim pozicijama. Izlika za takvo paradno kretanje vojske bilo je da "uspostavljaju tampon zone izme\xc4\x91u pobunjenika koji se nisu slagali sa novom vla\xc5\xa1\xc4\x87u i ostalog stanovni\xc5\xa1tva". U Glini je JNA zauzela pozicije s 30 oklopnih vozila i nadzirala policijsku postaju u gradu u kojoj su bili hrvatski policajci. _NEWLINE_Hrvatski su policajci jo\xc5\xa1 dan prije imali informacije o skorom napadu. Napad se o\xc4\x8dekivao jo\xc5\xa1 tijekom progla\xc5\xa1enja neovisnosti 25. lipnja 2015. _NEWLINE_Napad je uslijedio sutradan. U pet ujutro 26. lipnja 1991. vidjele su se prave namjere JNA. Dobro naoru\xc5\xbeani srpski pobunjenici, koje je ne\xc5\xa1to prije naoru\xc5\xbeala JNA, napali su policijsku postaju u Glini. U napadu je sudjelovalo vi\xc5\xa1e stotina srpskih pobunjenika. Paravojne postrojbe srpskih odmetnika prvo su napali vanjske ophodnje MUP-a RH, a zatim i samu postaju. Grad Glina odjekivala je od rafalne paljbe i eksplozije tromblona. Uskoro se Glina na\xc5\xa1la u okru\xc5\xbeenju srpskih pobunjenika. MUP RH uspio je braniti postaju \xc4\x8detiri sata. Nakon \xc4\x8detiri sata, poslali su posrednika opkoljenim hrvatskim policajcima preko kojeg su ponudili im da se predaju, a da \xc4\x87e ih zauzvrat pustiti prema obli\xc5\xbenjem Jukincu._NEWLINE_U prvom valu napada srpski odmetnici ubili su 20-godi\xc5\xa1njeg hrvatskog pri\xc4\x8duvnog policajca Tomislava Roma, a ranili onda\xc5\xa1njeg policajca Ivana \xc5\xa0anteka, danas saborskog zastupnika, te desetak njegovih kolega i glinskih civila._NEWLINE_Nakon poziva za predaju, prvo su iza\xc5\xa1li policajci Srbi koji su bili u postaji s policajcima Hrvatima, a zatim i hrvatski policajci. Odmetnici su zarobljenim hrvatskim policajcima objavili da ih smatraju ratnim zarobljenicima i da \xc4\x87e se na njih primjenjivati postoje\xc4\x87e konvencije. Pokazalo se da su lagali._NEWLINE_Pri napadu ranili su pet hrvatskih policajaca. 16 su hrvatskih policajaca zarobili i odveli u kninski zatvor gdje su mjesecima bili zlostavljani.  Bili su premla\xc4\x87ivani, pogotovo u Golubi\xc4\x87u i Kninu. Zarobljeni su hrvatski policajci bili u zarobljeni\xc5\xa1tvu bio sve do razmjene 14. kolovoza 1991. Postoji snimka na kojoj se organizator napada Dragan Vasiljkovi\xc4\x87 nalazi pred policijskom postajom i govori pored osvojenog policijskog BOV. _NEWLINE_JNA koja je tu bila tobo\xc5\xbee radi razdvajanja sukobljenih strana, radi "uspostavljaja tampon zone izme\xc4\x91u pobunjenika koji se nisu slagali sa novom vla\xc5\xa1\xc4\x87u i ostalog stanovni\xc5\xa1tva" mirno je promatrala kako srpske paravojne bande napadaju hrvatsku policiju. Pravo lice pokazala je kad je u pomo\xc4\x87 stigla postrojba hrvatskog MUP-a za posebne namjene ATJ Lu\xc4\x8dko koja je vratila postaju pod hrvatski nadzor. Odmetnici nisu mogli protiv ATJ Lu\xc4\x8dko i policijskih poja\xc4\x8danja te su postaju dr\xc5\xbeali tek koji sat pa su se povukli._NEWLINE_Oklopnjaci JNA tad su se razmjestili oko postaje i dr\xc5\xbeali hrvatsku policiju paraliziranom u okru\xc5\xbeenju, dok su bande srpskih pobunjenika nesmetano uspostavljale kontrolu nad gotovo cijelim gradom._NEWLINE_7. srpnja donesena je Brijunska deklaracija kojom je uveden tromjese\xc4\x8dni moratorij na Ustavnu odluku o suverenosti i samostalnosti Republike Hrvatske. Donesena je na zahtjev Europske zajednice da bi se jugoslavenska kriza poku\xc5\xa1ala rije\xc5\xa1iti mirnim putem._NEWLINE_16. srpnja okupatorska JNA i \xc4\x8detnici minobaca\xc4\x8dkom paljbom prvi puta napala je Gornji Vidu\xc5\xa1evac kod Gline, gdje je smje\xc5\xa1tena policijska ispostava MUP-a.\n_START_SECTION_\nDrugi napad\n_START_PARAGRAPH_\nSrpski pobunjenici jedino nisu uspjeli zauzeti policijsku postaju niti Jukinac, dio Gline prema Petrinji, nastanjenog uglavnom Hrvatima, budu\xc4\x87i da su te polo\xc5\xbeaje dr\xc5\xbeale policijske snage. _NEWLINE_26. srpnja pripadnici JNA tenkovima napali su Policijsku postaju u Glini i neza\xc5\xa1ti\xc4\x87eno pu\xc4\x8danstvo Jukinca. Toga i idu\xc4\x87ega dana pripadnici MUP-a i ZNG-a omogu\xc4\x87avaju zbjeg hrvatskog pu\xc4\x8danstva iz Gline i Jukinca te se zajedno povla\xc4\x8de na drugu stranu rijeke Gline prema Gornjem i Donjem Vidu\xc5\xa1evcu. Glina je potpuno pod kontrolom JNA i \xc4\x8detnika. U Jukincu su pripadnici JNA uni\xc5\xa1tili vi\xc5\xa1e od 40 hrvatskih ku\xc4\x87a._NEWLINE_Istog 26. srpnja velikosrpske su snage zarobili i masakrirali hrvatske civile u Kuljanima, napale hrvatske policajce u Zamo\xc4\x8dama i po\xc4\x8dinili masakr nad njima, te napali Kozibrod._NEWLINE_Sljede\xc4\x87eg dana, 27. srpnja 1991., pobunjeni Srbi koje je ohrabrila pomo\xc4\x87 JNA, ponovo su napali policijsku postaju i naselje Jukinac i u tom su poku\xc5\xa1aju okupirali cijeli grad Glinu.  Istog dana velikosrpske snage napale su obli\xc5\xbenja hrvatska sela u Pounju, Strugu i Zamla\xc4\x8du. U Strugi \xc4\x8detnici masakrirali petoricu zarobljenih, ranjenih pripadnika MUP-a. Taj dan zbjeg Hrvata iz Pounja. _NEWLINE_Padom postaje u Glini, pripadnici hrvatske policije i hrvatskim vlastima lojalno stanovni\xc5\xa1tvo krenuli su u povla\xc4\x8denje. Pravac kojim su se povla\xc4\x8dili bio je prema Gornjem i Donjem Vidu\xc5\xa1evcu. Oba su ta sela opet uskoro tako\xc4\x91er do\xc5\xa1le na udar velikosrpskog okupatora.'